CELEX: 32013D0809
Language: sl
Date: 2013-12-06 00:00:00
Title: 2013/809/EU: Sklep Sveta z dne 6. decembra 2013 o določitvi stališča, ki ga bo Evropska unija zastopala na devet ministrski konferenci Svetovne trgovinske organizacije glede varnosti hrane, upravljanja tarifnih kvot in nadzornega mehanizma

31.12.2013   
            
            
               SL
            
            
               Uradni list Evropske unije
            
            
               L 355/89
            
         SKLEP SVETA
   z dne 6. decembra 2013
   o določitvi stališča, ki ga bo Evropska unija zastopala na devet ministrski konferenci Svetovne trgovinske organizacije glede varnosti hrane, upravljanja tarifnih kvot in nadzornega mehanizma
   (2013/809/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Evropska unija pripisuje največji pomen delovanju in postopni krepitvi večstranskega trgovinskega sistema ter prepoznava potrebo, da se krog pogajanj iz Dohe o večstranskih trgovinskih sporazumih nadaljuje. Uspešen izid devet ministrske konference Svetovne trgovinske organizacije (STO) je nujen korak k temu cilju.
            
         
               (2)
            
            
               Razvoj je ključna tema kroga večstranskih pogajanj iz Dohe o trgovini. Na srečanju 31. julija 2002 je Generalni svet STO odobril priporočilo posebnega zasedanja odbora STO za trgovino in razvoj o ustanovitvi nadzornega mehanizma za posebno in razlikovalno obravnavo. Ta nadzorni mehanizem prispeva k lažjemu vključevanju članic v razvoju in najmanj razvitih članic v večstranski trgovinski sistem.
            
         
               (3)
            
            
               Učinkovito upravljanje tarifnih kvot in preglednost glede njihove uporabe sta nujna pogoja za pravilno izvajanje zavez glede dostopnosti trga za kmetijske proizvode, ki so bile sprejete med urugvajskim krogom pogajanj. Pogajanja, ki so se v STO odvijala skozi vse leto 2013, članicam STO omogočajo dosego sporazuma glede izvajanja mehanizma upravljanja tarifnih kvot, ki zajema določbe o preglednosti in mehanizem za prenizko izpolnitev kvot.
            
         
               (4)
            
            
               Članice STO bi morale biti sposobne izvajati nujne programe, vključno z javnim skladiščenjem zaradi varnosti hrane, v skladu s pravili STO. Programi javnega skladiščenja v namen varnosti hrane morajo, da ne bi izkrivljali mednarodne trgovine, izpolnjevati določene pogoje, o katerih so se članice STO dogovorile. Pogajanja, ki so se v STO odvijala skozi vse leto 2013, članicam omogočajo dosego primerne rešitve glede takih programov v državah v razvoju, in sicer v obliki soglasja med članicami STO da določeno obdobje ne izpodbijajo takih programov, če ti izpolnjujejo določene pogoje („klavzula o miru“).
            
         
               (5)
            
            
               Primerno je, da se oblikuje stališče Evropske unije v okviru devet ministrske konference STO glede varnosti hrane, upravljanja tarifnih kvot in nadzornega mehanizma –
            
         SPREJEL NASLEDNJI SKLEP:
   Člen 1
   Stališče Evropske unije v okviru devete ministrske konference STO glede varnosti hrane, upravljanja tarifnih kvot in nadzornega mehanizma bo, da podpira sprejetje osntukov sklepov STO o:
   
               —
            
            
               varnosti hrane WT/MIN(13)/W/10;
            
         
               —
            
            
               upravljanju tarifnih kvot WT/MIN(13)/W/11;
            
         
               —
            
            
               nadzornem mehanizmu WT/MIN(13)/W/17
            
         v okviru devete ministrske konference.
   Člen 2
   Ta sklep začne veljati na dan sprejetja.
   
      V Bruslju, 6. decembra 2013
      
         
            Za Svet
         
         
            Predsednik
         
         D. BARAKAUSKAS